ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE
Nr. 43  din  30.05.2023 
Privind ȋnceperea demersurilor pentru ȋncheierea unui contract de asociere ȋntre Consiliul Local Blândeşti şi Parohia Şoldăneşti ȋn vederea construirii unei troiţe ;


Consiliul Local al comunei Blândeşti; judeţul Botoşani, întrunit în şedinţa ordinară din data de 30.05.2023
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului, constituind un aport pentru dezvoltarea colectivităţii; adresa nr. 2014/2023 a Parohiei Şoldăneşti ȋn vederea construirii unei troiţe ȋn parcela identificată prin CF nr. 51092 ;
Văzând rapoartele  comisiilor de specialitate ale Consiliului Local al comunei Blândeşti; 
În baza art. 129, aliniat (9) litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE
Art.1 Se aprobă ȋnceperea demersurilor pentru ȋncheierea unui contract de asociere ȋntre Consiliul Local Blândeşti şi Parohia Şoldăneşti ȋn vederea construirii unei troiţe ȋn parcela identificată prin CF nr. 51092.
Art.2 Se mandatează Viceprimarul comunei Blândeşti cu atribuţii de primar dl. Constantin Ciobanu să semneze toate documentele implicite asocierii, în condițiile prezentei hotărâri.


Art. 3  Primarul comunei Blândeşti va asigura executarea prevederilor  prezentei hotărâri.

